Document ID: 31990L0207

Komisijas Direktīva
(1990. gada 4. aprīlis),
ar kuru groza Otro Direktīvu 82/434/EEK par dalībvalstu tiesību aktu tuvināšanu attiecībā uz analīzes metodēm, kas vajadzīgas, lai pārbaudītu kosmētikas līdzekļu sastāvu
(90/207/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
tā kā Komisijas 1982. gada 14. maija Otrajā Direktīvā 82/434/EEK par dalībvalstu tiesību aktu tuvināšanu attiecībā uz analīzes metodēm, kas vajadzīgas, lai pārbaudītu kosmētikas līdzekļu sastāvu [1], ir noteikta kopēja analīzes metode brīvā formaldehīda kvalitatīvai un kvantitatīvai noteikšanai;
tā kā, ņemot vērā jaunus zinātniskos un tehniskos datus, šī analīzes metode ir jāgroza;
tā kā šajā direktīvā paredzētie pasākumi ir saskaņā ar atzinumu, ko sniegusi Komiteja to direktīvu pielāgošanai tehnikas attīstībai, kuras attiecas uz tehnisko šķēršļu atcelšanu kosmētiskas līdzekļu tirdzniecībā,
IR PIEŅĒMUSI ŠO LĒMUMU.
1. pants
Direktīvas 82/434/EEK pielikuma IV nodaļu aizstāj ar šīs direktīvas pielikumā norādīto tekstu.
2. pants
Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības vēlākais līdz 1990. gada 31. decembrim. Par to dalībvalstis tūlīt informē Komisiju.
Saskaņā ar pirmo daļu pieņemtie noteikumi attiecas konkrēti uz šo direktīvu.
3. pants
Šī direktīva ir adresēta dalībvalstīm.
Briselē, 1990. gada 4. aprīlī

Labels: 1
16